CELEX: 62005TA0437
Language: el
Date: 2009-09-09 00:00:00
Title: Υπόθεση T-437/05: Απόφαση του Πρωτοδικείου της 9ης Σεπτεμβρίου 2009 — Brink's Security Λουξεμβούργο κατά Επιτροπής (Δημόσιες συμβάσεις παροχής υπηρεσιών — Κοινοτική διαδικασία προσκλήσεως υποβολής προσφορών — Ασφάλεια και επιτήρηση των κτιρίων της Επιτροπής στο Λουξεμβούργο — Απόρριψη προσφοράς — Íση μεταχείριση — Πρόσβαση στα έγγραφα — Αποτελεσματική δικαστική προστασία — Υποχρέωση αιτιολογήσεως — Μεταβίβαση επιχειρήσεως — Αγωγή αποζημιώσεως)

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/22
            
         Απόφαση του Πρωτοδικείου της 9ης Σεπτεμβρίου 2009 — Brink's Security Λουξεμβούργο κατά Επιτροπής
   (Υπόθεση T-437/05) (1)
   
   (Δημόσιες συμβάσεις παροχής υπηρεσιών - Κοινοτική διαδικασία προσκλήσεως υποβολής προσφορών - Ασφάλεια και επιτήρηση των κτιρίων της Επιτροπής στο Λουξεμβούργο - Απόρριψη προσφοράς - Ίση μεταχείριση - Πρόσβαση στα έγγραφα - Αποτελεσματική δικαστική προστασία - Υποχρέωση αιτιολογήσεως - Μεταβίβαση επιχειρήσεως - Αγωγή αποζημιώσεως)
   2009/C 256/39
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Brink's Security Λουξεμβούργο SA (Λουξεμβούργο, Λουξεμβούργο) (εκπρόσωποι: C. Point και G. Dauphin, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: E. Manhaeve, M. Šimerdová και K. Mojzesowicz, επικουρούμενοι από τον J. Stuyck, δικηγόρο)
   
      Παρεμβαίνουσα υπέρ της καθής-εναγομένης: G4S Security Services SA, πρώην Group 4 Falck — Société de surveillance et de securité SA (Λουξεμβούργο, Λουξεμβούργο) (εκπρόσωποι: M. Molitor, P. Lopes Da Silva, N. Cambonie και N. Bogelmann, δικηγόροι)
   
      Αντικείμενο
   
   Αφενός, προσφυγή με αίτημα την ακύρωση της αποφάσεως της Επιτροπής, της 30ής Νοεμβρίου 2005, περί απορρίψεως της προσφοράς που υπέβαλε η προσφεύγουσα-ενάγουσα στο πλαίσιο της διαδικασίας προσκλήσεως υποβολής προσφορών 16/2005/OIL (ασφάλεια και επιτήρηση κτιρίων), της αποφάσεως της Επιτροπής της 30ής Νοεμβρίου 2005, περί συνάψεως της συμβάσεως με άλλον υποβαλόντα προσφορά, της σιωπηρής αποφάσεως που φέρεται ότι έλαβε η Επιτροπή να μην ανακαλέσει τις ως άνω δύο αποφάσεις της, καθώς και των δύο εγγράφων που εξέδωσε η Επιτροπή, στις 7 και στις 14 Δεκεμβρίου αντιστοίχως, προς απάντηση στις αιτήσεις της προσφεύγουσας περί παροχής πληροφοριών και, αφετέρου, αγωγή αποζημιώσεως με αίτημα την αποκατάσταση της ζημίας που φέρεται ότι υπέστη η προσφεύγουσα.
   
      Διατακτικό
   
   Το Πρωτοδικείο αποφασίζει:
   
               1)
            
            
               Ακυρώνει την απόφαση της Επιτροπής της 14ης Δεκεμβρίου 2005, περί απορρίψεως της αιτήσεως γνωστοποιήσεως της συνθέσεως της επιτροπής αξιολογήσεως του διαγωνισμού 16/2005/OIL.
            
         
               2)
            
            
               Απορρίπτει την προσφυγή ακυρώσεως κατά τα λοιπά.
            
         
               3)
            
            
               Απορρίπτει την αγωγή αποζημιώσεως.
            
         
               4)
            
            
               Η Brink’s Security Λουξεμβούργο SA φέρει, πέραν των δικαστικών της εξόδων, το ήμισυ των εξόδων στα οποία υποβλήθηκαν η Επιτροπή των Ευρωπαϊκών Κοινοτήτων και η G4S Security Services SA, περιλαμβανομένων εκείνων της διαδικασίας των ασφαλιστικών μέτρων.
            
         
               5)
            
            
               H Επιτροπή φέρει το ήμισυ των δικαστικών της εξόδων.
            
         
               6)
            
            
               Η G4S Security Services φέρει το ήμισυ των δικαστικών της εξόδων.
            
         
      (1)  ΕΕ C 48 της 25.2.2006.